**Številka:** 900-5/2021-106

**Datum:** 20. 5. 2021

**Z A P I S N I K**

**20. redne seje Občinskega sveta Občine Tržič,**

**ki je bila v četrtek, dne 20. 5. 2021, s pričetkom ob 17. uri, v Kulturnem centru Tržič, Cankarjeva cesta 5, Tržič**

**Seje so se udeležili občinski svetniki** **in svetnice**: Dušan BODLAJ, Eva TRUDEN, Vida HRIBAR, Nejc PERKO, Andraž ŽITNIK, Mladen NOVKOVIĆ, Andrej FRELIH, Janez BOGATAJ, Vesna TIŠLER SUŠNIK, Drago ZALAR, Vida RAZTRESEN, Drago ZADNIKAR, Franjo LIŠKA, Melanija PRIMOŽIČ, Nana PEHARC, Klemen MARKOVIČ, Teja NEMEC, Anže PERČIČ, Mojca ČADEŽ, Marjan VETERNIK.

**Odsotni občinski svetniki**: Tomaž MEGLIČ, Jana JENKO, Manca GAŠPERIN, Metka GABERC.

**Prisotni iz občinske uprave:** Klemen SRNA – v.d. direktorja občinske uprave, Jasna KAVČIČ – vodja Urada za okolje in prostor, Marjeta MAČEK – vodja Urada za finance, Željko BABIČ – višji svetovalec v Uradu za okolje in prostor, Mateja NOSAN – svetovalka za organizacijo in protokol.

**Drugi prisotni:** Domen RAKOVEC – kandidat za direktorja Doma Petra Uzarja, Vesna JEKOVEC – direktorica Komunale Tržič, Tatjana BLAŽI – ravnateljica Vrtca Tržič, Metka KOČAR – računovodja Vrtca Tržič.

**Prisotni mediji:** Maja TEKAVEC – Radio Gorenc in glasilo Tržičan.

Župan mag. Borut SAJOVIC je odprl 20. redno sejo Občinskega sveta Občine Tržič in pozdravil vse prisotne članice in člane Občinskega sveta ter vse, ki gledajo preko spleta in televizijskih sprejemnikov.

V uvodu je bilo ugotovljeno, da je na seji prisotnih 18 svetnic in svetnikov. Seja je bila sklepčna.

Župan je vprašal, če je kakšen predlog za umik točke z dnevnega reda.

Predloga ni bilo.

Župan je podal predlog za razširitev dnevnega reda, in sicer na 4. točko bi uvrstil točko Predhodno mnenje Občine Tržič k imenovanju direktorja Doma Petra Uzarja Tržič.

Svetnik Drago ZADNIKAR je podal proceduralno pripombo, in sicer posredovano je bilo dodatno gradivo za obravnavo te točke, sam pa je zaprosil še za dodatno gradivo, a do seje tega gradiva ni prejel. Zanima ga, kaj je razlog, da mu onemogočamo delo v Občinskem svetu.

Predsednik Komisije za mandatna vprašanja, volitve in imenovanja Andraž ŽITNIK je odgovoril: Komisija za mandatna vprašanja, volitve in imenovanja je bila soglasna, da se svetnikom posreduje v obravnavo točno tako gradivo, kot ste ga prejeli. Drugega ni za dodati.

Župan: zagotovo je težava v varstvu osebnih podatkov. Kandidat bo danes odgovarjal na vprašanja in ga bodo svetniki lahko vprašali, kar jih bo zanimalo.

Drago ZADNIKAR je ponovil proceduralno vprašanje. Svet zavoda Doma Petra Uzarja je prejel gradivo, se z njim seznanil, za vse kandidate, prav tako KMVVI – člani Občinskega sveta pa so zavezani k varstvu osebnih podatkov. Občinski svet je najvišji organ odločanja in je upravičen do vse dokumentacije, s katero KMVVI razpolaga. Svetnik je povedal, da kršimo njegove pravice.

Župan je odgovoril, da lahko zaprosi za podatke po Zakonu o informacijah javnega značaja in jih bo tudi dobil.

Svetnik ZADNIKAR: župan, člani KMVVI, občinski svetniki so funkcionarji in so upravičeni do podatkov, ne pa da jih napotujemo do Informacij javnega značaja.

Župan je dal predlog na glasovanje.

**PREDLOG SKLEPA:**

**Točka Predhodno mnenje Občine Tržič k imenovanju direktorja Doma Petra Uzarja Tržič se uvrsti na dnevni red 20. redne seje.**

|  |  |
| --- | --- |
| Prisotnih je 19 svetnikov. | |
| ZA | 16 |
| PROTI | 2 |
|  |  |
| Sklep je bil sprejet. | |

Župan je dal na glasovanje sklep, da se točka Predlog Odloka o spremembah in dopolnitvah Odloka o organizaciji in delovnem področju Občinske uprave Občine Tržič obravnava po skrajšanem postopku.

**PREDLOG SKLEPA:**

**Predlog Odloka o spremembah in dopolnitvah Odloka o organizaciji in delovnem področju Občinske uprave Občine Tržič obravnava po skrajšanem postopku.**

|  |  |
| --- | --- |
| Prisotnih je 19 svetnikov. | |
| ZA | 18 |
| PROTI | 0 |
|  |  |
| Sklep je bil sprejet. | |

Župan je vprašal še, če je kakšen predlog za spremembo vrstnega reda dnevnega reda.

Predlogov ni bilo.

Župan je dal na glasovanje dnevni red.

**PREDLOG SKLEPA:**

**Sprejme se s sklicem seje poslan dnevni red, na četrto točko se doda Predhodno mnenje Občine Tržič k imenovanju direktorja Doma Petra Uzarja Tržič, točke od 4 do 11 se preštevilčijo za eno naprej.**

|  |  |
| --- | --- |
| Prisotnih je 19 svetnikov. | |
| ZA | 16 |
| PROTI | 0 |
|  |  |
| Sklep je bil sprejet. | |

**Sprejet je bil naslednji dnevni red:**

1. Potrditev zapisnika 19. redne seje Občinskega sveta Občine Tržič, z dne 22. 4. 2021
2. Pregled in realizacija sklepov Občinskega sveta Občine Tržič, sprejetih na 19. redni seji ter odgovori na vprašanja in pobude članov Občinskega sveta
3. Vprašanja in pobude članov Občinskega sveta
4. KMVVI - Predhodno mnenje Občine Tržič k imenovanju direktorja Doma Petra Uzarja Tržič
5. Predlog Odloka o cestno prometni ureditvi v občini Tržič – 2. obravnava
6. Predlog Odloka o občinskih cestah v občini Tržič – 2. obravnava
7. Predlog Odloka o ravnanju z odpadki v Občini Tržič – 2. obravnava
8. Predlog Odloka o spremembah in dopolnitvah Odloka o organizaciji in delovnem področju občinske uprave Občine Tržič – skrajšani postopek
9. Predlog Odloka o spremembah in dopolnitvah odloka o proračunu Občine Tržič za leto 2021
10. Predlog Odloka o ureditvi javne službe zagotavljanja zavetišča za zapuščene živali na območju Občine Tržič – prva obravnava
11. Predlog Odloka o enkratni denarni pomoči za novorojence v Občini Tržič – prva obravnava
12. Sklep o spremembi Sklepa o določitvi cen programov za predšolsko vzgojo v Občini Tržič

|  |  |
| --- | --- |
| **K 1. točki:** | **Potrditev zapisnika 19. redne seje Občinskega sveta Občine Tržič, z dne 22. 4. 2021** |

Župan je odprl razpravo.

Razpravljal ni nihče.

Župan je zaprl razpravo in dal na glasovanje.

**PREDLOG SKLEPA 378-20-1-2021:**

**Potrdi se Zapisnik 19. redne seje Občinskega sveta Občine Tržič, z dne 22. 4. 2021.**

|  |  |
| --- | --- |
| Prisotnih je 19 svetnikov. | |
| ZA | 18 |
| PROTI | 0 |
| Sklep je bil sprejet. | |

|  |  |
| --- | --- |
| **K 2. točki:** | **Pregled in realizacija sklepov Občinskega sveta Občine Tržič, sprejetih na 19. redni seji ter odgovori na vprašanja in pobude članov Občinskega sveta** |

Župan je odprl razpravo.

Razpravljal ni nihče.

Župan je zaprl razpravo in dal na glasovanje.

**PREDLOG SKLEPA 379-20-2-2021:**

**Občinski svet Občine Tržič sprejme pregled in realizacijo sklepov, sprejetih na 19. redni seji Občinskega sveta Občine Tržič, dne 22. 4. 2021.**

|  |  |
| --- | --- |
| Prisotnih je 19 svetnikov. | |
| ZA | 18 |
| PROTI | 0 |
| Sklep je bil sprejet. | |

|  |  |
| --- | --- |
| **K 3. točki:** | **Vprašanja in pobude članov Občinskega sveta** |

**V/p št. 1-20-2021: Marjan VETERNIK**

1. Ali občinska uprava razpolaga z informacijo, kako se glede na sproščanje ukrepov pripravljajo tržiški gostinski in turistični ponudniki?

Klemen SRNA: Kar se tiče turizma: Neuradne informacije so, da vsi ponudniki sproščajo ponudbo v skladu s pravili PCT za notranjost, enako je z namestitvenimi obrati. Kar se tiče naših aktivnosti pa se pripravljamo na promocijsko kampanjo – usmerjanje na slovenski trg – boni so še v veliki meri neizkoriščeni.

Župan: V TPIC-u je bila organizirana študijska tura za pisce s tega področja. Odziv v medijih je bil dober. Poteka pa tudi izobraževanje lokalnih turističnih vodnikov na strani Občine Tržič in Tržiškega muzeja.

1. Pred dnevi je svetnik govoril s predsednico Krajevne skupnosti Brezje pri Tržiču, ki mu je omenila željo, da bi za potrebe personala lokala izdelali še en WC. Ali je Občina pripravljena pri tem kaj finančno pomagati, saj krajevna skupnost nima sredstev, ker so lani vlagali v obnovo lokala in terase.

Župan: Naj pripravilo vlogo, opišejo situacijo, stanje, pripravijo dokumentacijo, obrazložitev – pridobijo ponudbe in bomo zadevo proučili in skušali pomagati.

1. Obnova balinišča v KS Brezje, ki je v slabem stanju. Najemnik je pripravljen soinvestirati – ali lahko Občina tudi pomaga? Namreč, lani septembra je bila obljubljena pomoč.

Župan: Imeli smo konstruktivni sestanek, pri pripravi proračuna smo njihove želje upoštevali in sredstva zagotovili. Od sestanka se ni iz KS Brezje nihče več oglasil. Tam (v KS Brezje) poteka trenutno druga akcija - nakup gasilskega vozila.

**V/p št. 2-20-2021: Drago ZALAR**

1. Problematika pločnika Zadraga. Beseda je bila dana, zastavljena, pričakovanja so velika, vidi se še nič. Ljudje se sprašujejo, če bo kaj s tem.

Župan: Obljuba dela dolg: pešpot in kolesarski pas sta bila obljubljena, sredstva v proračunu so rezervirana. Pod pešpotjo in kolesarsko potjo bo potekal vodovod za občino Naklo, kjer se jim je zavlekla gradnja vodohrana. Občina Naklo je od vlade dobila sklepe o sofinanciranju. Najprej bo zgrajen rezervoar, nato bodo položili vodovod. Na Občino Naklo lahko pošljemo uradni dopis, prošnjo, naj spremenijo potek del, da bodo najprej položili cevovod na delu, kjer bo pešpot in kolesarska pot, da mi lahko uredimo površine.

Ko dobimo odgovor s strani Občine Naklo, ga sporočimo vsem svetnikom in svetnicam.

*Župan Občine Naklo odgovarja:*

»Za projekt »OSKRBA S PITNO VODO NA OBMOČJU ZGORNJE SAVE – 4. SKLOP,  POVEZOVALNI VODOVOD IN VODOHRAN DUPLJE« je Občina Naklo pridobila gradbeno dovoljenje. Gre za projekt, ki bo sofinanciran iz evropskih kohezijskih sredstev (DDR2). Ministrstvo za okolje in prostor je ugotovilo, da je vloga popolna in je vlogo v začetku maja posredovala na Vladno službo za razvoj in Evropsko kohezijsko politiko (SVRK). Pozitivno odločbo pričakujemo v nekaj dneh, najkasneje v začetku junija. Po izdani odločbi bomo pristopili k razpisu za izbor izvajalca. Z gradnjo bi lahko najhitreje začeli konec avgusta ali najbolje septembra. Z naše strani ni nobenih zadržkov, da nebi začeli z gradnjo na obravnavanem odseku. Na našem delu trase (v Občini Naklo) imamo s strani ministrstva za infrastrukturo že izdano pogodbo o prenosu zemljišča, tako, bomo lahko traso povezali. Predlagamo, da se dogovorimo za skupno izvedbo javnega naročila. Prosimo vas, da nam posredujete veljavno projektno dokumentacijo za obravnavani odsek. V Občini Naklo smo v tem mesecu že prejeli pozitivno odločbo SVRK za izvedbo ločene kolesarske poti na odseku Strahinj – Spodnje Duplje, tako, da bo po ureditvi vašega dela to območje tudi kolesarsko povezano z mestom Kranj.«

1. Pred leti so zbirali soglasja, da se položi optika - ali je kakšen podatek, kdaj bo tudi za ta del občine optika?

Župan: od same optike nima odgovora. Pojasnjuje pa, da obstaja sistem, da vse občine, ki gradimo, začetek gradnje prijavimo na AKOS – državna agencija, preko katere so potem obveščeni vsi izvajalci komunalne infrastrukture in če ima kdo željo, se lahko takrat s svojimi cevmi in vodi pridruži.

Operaterji telekomunikacij se bodo, upamo, zdramili in se bo vsaj den od njih odločil in opremil vas z optiko (saj bosta tam dva izkopa, kjer bo možnost sodelovanja). Vsi bi gradili in napeljevali v Bistrici, Križah, Kovorju, kjer pa je bolj razpršeno, pa interes pade. Tudi operaterji imajo že skupne sestanke, da bi souporabljali napeljave, da ne bi vsak vlekel svoje.

**V/p št. 3-20-2021: Andraž ŽITNIK**

1. Kako bomo letos v naši občini obeležili 30. obletnico samostojnosti Slovenije?

Župan: Dobili smo razmislek vlade in posameznih organizacij, naj se obletnica po občinah svečano, enotno in ustrezno obeleži.

Do sedaj smo imeli proslavo na sam Dan državnosti v Podljubelju. Najprej je bil pohod in nato slovesnost, izmenično na vsaki strani eno leto, letos pa bo prireditev na Gorenjski plaži. Govorniki bodo iz vseh generacij, če bodo razmere dopuščale bo tudi druženje po prireditvi. Bo pa na predvečer praznika, sodelovale bodo vse veteranske organizacije. Občinska uprava pripravlja tudi simbolno domovinsko okrasitev mostu od stolpnice do občinske stavbe. Pohod po poteh osamosvojiteljev bo potekal kot vsa leta.

1. Kaj je s spominsko slovesnostjo v spominskem parku podružnice Mauthausen v Podljubelju?

Župan: Slovesnost v okrnjenem obsegu bo drugo soboto v juniju. Ne bo pa množične prireditve z rizično populacijo na drugi strani spominskega parka. S strani slovenskega diplomatskega zbora je že veliko zanimanja, še posebej pa za uradno odprtje prenovljene spominske sobe v Karavli v kleti, ki bo v četrtek pred slovesnostjo.

17:37 Na sejo je prišel svetnik Mladen Novković.

**V/p št. 4-20-2021: Drago ZADNIKAR**

1. Glede na odzive na FB in med občani, kar se tiče neprimernih dejanj na območju mestnega jedra – ali je Občina Tržič razmišljala glede postavitve javnega stranišča v Tržiču? Za čas korone, lani in letos, ko so bili vsi lokali zaprti, na območju Tržiča dejansko ni bilo niti enega mesta, kjer bi opravili osnovne človeške potrebe. Največkrat so se ljudje za opravljanje male potrebe odločali v zaprtih ulicah, prav tako pa so na raznih skritih mestih opravljali veliko potrebo. Kdaj bo Občina Tržič pristopila k realizaciji gradnje uradnega odprtega javnega stranišča?

Klemen SRNA: Odgovor je pritrdilen. Že od lani pripravljamo projekt za 3 javna stranišča. Eno je že v Dovžanovi soteski, ostala 3 pa bodo v mestnem jedru, parku BPT in na parkirišču Ljubelj.

Javna stranišča so finančno precej naporna tako za izvedbo kot za upravljanje. V okviru LAS gorenjska košarica poskušamo zagotoviti zunanja sredstva. Stranišča naj bi bila plačljiva (razen na Ljubelju in v parku BPT).

Kar seje zgodilo je nesprejemljivo in nekulturno – vzrok ni to, da ni javnih stranišč, to se bo dogajalo še naprej, čeprav bomo postavili javna stranišča. Stranišča bodo bremenila občinski proračun, saj si želimo, da so čista, zato bomo plačali čistilko.

1. Ponovno bi dal pobudo, naj Občine Tržič nekaj stori glede podpornega zidu od bivše SDK. Pobuda je bila dana že večkrat, na več rednih sejah, naj se da vsaj pobudo lastniku, da podporni zid sanira, preden se kdo poškoduje, nastane materialna škoda itd.

Župan: Zid je v zasebni lasti. Lastnik BPT je bil že mnogokrat pozvan, a do realizacije ni prišlo. Zadnji odgovor je bil z 19. 5. 2021, in sicer da se morajo sestati z lastniki stanovanj in dogovoriti funkcionalno zemljišče. Zavedajo se, da postopki trajajo predolgo, zato so pred leti z njihovim starim gradbenikom preverili možnost sanacije zidu, a je bil strošek zelo visok, glede na to, da bi šlo za neko začasno sanacijo. Bodo šli pa še na ogled s sedanjim, novim gradbincem in se potrudili poiskati ustrezno rešitev.

Vsi lahko pišete zasebnemu lastniku in izrazite svoje nestrinjanje. Zid sicer ni lep, v primeru manjše porušitve pa tudi nikogar ne ogroža. V občinski upravi si želimo, da bi ga lastnik čim prej popravil, Občina Tržič pa tega ne bo storila.

1. Kako je OT realizirala oz. se vključila k izplačilu Covid-19 dodatkov v javnih zavodih in uslužbencem v občinski upravi ter direktorju/ici in županu. Ali so bili zahtevki v 1., 2. in 3. valu pravočasno poslani Ministrstvu za finance in ali so zaposleni te dodatke tudi prejeli.

Klemen SRNA: Občinska uprava: Covid dodatka za 40% delovnega časa prejmejo uslužbenci z neposrednim delom s pošiljkami in strankami (3 osebe), vsi ostali 10%. Funkcionarji in direktor občinske uprave niso upravičenci za Covid dodatek.

Zahtevki tečejo gladko, še noben ni bil zavrnjen. Smo samo posrednik – samo posredujemo zahtevke od zavodov dalje na ministrstvo. Ne preverjamo pa upravičenosti višine oz. časovnega obdobja, saj je za to odgovoren predstojnik.

**V/p št. 5-20-2021: Melanija PRIMOŽIČ**

1. Posreduje pobudo občanov, da bi se glasbeni večeri, ki se bodo ponovno dogajali Tržiškem muzeju, prestavili v Kulturni center, kjer je večja možnost udeležbe in so boljši pogoji za parkiranje.

Župan: Muzejske večere organizira Tržiški muzej, ljudje jih imajo raje na prostem in to je tudi varneje. Prav tako si izvajalci ne želijo velikih prostorov. Pobudo bomo prenesli v muzej, kjer jo bodo preučili in podali odgovor.

*Odgovor gospe Jane Babšek, direktorice Tržiškega muzeja:*

»Glasbeni večeri so v primeru slabega vremena predvideni v Kulturnem centru, sicer pa so tradicionalno na vrtu muzeja, ker tako privabimo publiko, ki sicer ne bi zašla v muzej in tudi v mestno jedro.«

**V/p št. 6-20-2021: Vida RAZTRESEN**

1. Sanacija usada ceste Pot na Bistriško planino. Sredstva so v rebalansu predvidena, jo pa zanima, kdaj bo ta sanacija potekala. Ali je možno podaljšati odbojno ograjo, da vozila ne bi zapeljala na rob? Poleg tega je spodaj vaški vodovod, ki ga je potrebno ustrezno zavarovati. Tam je bila postavljena ograja in tabla, ograja je bila ob pluženju podrta (pred dvema ali tremi leti) in ni postavljena nazaj.

Željko BABIČ: Ko bo rebalans proračuna sprejet, bomo šli v aktivnosti izvedbe javnega naročila. Prišel bo podporni zid, tako da bo ograja podaljšana. V prvih tednih junija bodo stekle papirne aktivnosti.

Pri Komunali bomo preverili, kaj je bilo z ograjo pri vodovodu in posredovali odgovor.

*Odgovor Komunale:*

Sami se ne spomnijo, da bi ob pluženju prišlo do poškodb ograje ob vodohranu.

*Občinska uprava:*

Ob izvedbi podpornega zidu bomo poskušali urediti še ograjo okrog vodohrana, če bo po sami sanaciji to še potrebno.

|  |  |
| --- | --- |
| **K 4. točki:** | **KMVVI - Predhodno mnenje Občine Tržič k imenovanju direktorja Doma Petra Uzarja Tržič** |

Uvodno obrazložitev je podal Andraž ŽITNIK, predsednik Komisije za mandatna vprašanja, volitve in imenovanja.

Besedo je predal kandidatu za direktorja Doma Petra Uzarja gospodu Domnu RAKOVCU.

Župan je odprl razpravo.

G. RAKOVCU so vprašanja postavljali svetniki Drago ZADNIKAR (kaj je vizija razvoja DPU, kako nadgraditi trenutno stanje) in Vesna TIŠLER SUŠNIK.

Župan je zaprl razpravo in dal na glasovanje.

**PREDLOG SKLEPA 380-20-4-2021:**

**Občinski svet Občine Tržič** **podaja pozitivno predhodno mnenje k imenovanju g. Domna Rakovca za direktorja Doma Petra Uzarja Tržič.**

|  |  |
| --- | --- |
| Prisotnih je 20 svetnikov. | |
| ZA | 20 |
| PROTI | 0 |

Sklep je bil sprejet.

|  |  |
| --- | --- |
| **K 5. točki:** | **Predlog Odloka o cestno prometni ureditvi v občini Tržič – 2. obravnava** |

Uvodno obrazložitev sta podala Jasna KAVČIČ – vodja Urada za okolje in prostor in Željko BABIČ – višji svetovalec v Uradu za okolje in prostor.

Dušan BODLAJ je v imenu svetniške skupine Ekipe Boruta Sajovica vložil amandma, ki je priloga zapisniku.

Župan je odprl razpravo na amandma. Razpravljal je svetnik Drago ZADNIKAR – kje konkretno je taka cesta? Dušan BODLAJ: npr. Hladnikova v Križah. Razpravljal je tudi Mladen NOVKOVIĆ, ki podpira amandma.

Vida RAZTRESEN je povedala, da se je Odbor za družbene dejavnosti z gradivom seznanil.

Nejc PERKO je povedal, da so člani odbora po razpravi, kjer so dobili ustrezne odgovore na postavljena vprašanja, soglasno sprejeli sklep, naj Občinski svet predlog Odloka o cestno prometni ureditvi v občini Tržič – 2. obravnava sprejme.

Župan je zaprl razpravo in dal na glasovanje amandma.

**PREDLOG SKLEPA A1-20-5-2021:**

**V 21. členu predloga Odloka se v prvem odstavku črta besedilo 2. alineje.**

**V 21. členu predloga Odloka se za prvim odstavkom doda nov drugi odstavek, ki se glasi: » (2) Ne glede na določbe prejšnjega odstavka je prepovedano parkirati na smernem vozišču, označenim s sredinsko črto.«**

**Sedanji drugi in tretji odstavek se ustrezno preštevilčita.**

|  |  |
| --- | --- |
| Prisotnih je 20 svetnikov. | |
| ZA | 19 |
| PROTI | 0 |

Sklep je bil sprejet.

**PREDLOG SKLEPA 381-20-5-2021:**

**Sprejme se Odlok o cestno prometni ureditvi v občini Tržič.**

|  |  |
| --- | --- |
| Prisotnih je 20 svetnikov. | |
| ZA | 20 |
| PROTI | 0 |

Sklep je bil sprejet.

|  |  |
| --- | --- |
| **K 6. točki:** | **Predlog Odloka o občinskih cestah v občini Tržič – 2. obravnava** |

Uvodno obrazložitev sta podala Jasna KAVČIČ – vodja Urada za okolje in prostor in Željko BABIČ – višji svetovalec v Uradu za okolje in prostor.

Nejc PERKO je povedal, da so člani odbora po razpravi soglasno sprejeli sklep, naj Občinski svet predlog Odloka o občinskih cestah v občini Tržič – 2. obravnava sprejme.

Vida RAZTRESEN je povedala, da se je Odbor za družbene dejavnosti z gradivom seznanil.

Župan je odprl razpravo.

Razpravljal je svetnik Drago ZADNIKAR. Predvsem se je dotaknil 37. člena odloka, 10. točka: Soglasje za izobešanje – je v nasprotju z Odlokom o oglaševanju. Jasna KAVČIČ je pojasnila, da se bo Odlok o oglaševanju prevetril in spremenil.

Župan je zaprl razpravo in dal na glasovanje.

**PREDLOG SKLEPA 382-20-6-2021:**

**Sprejme se Odlok o občinskih cestah v občini Tržič.**

|  |  |
| --- | --- |
| Prisotnih je 19 svetnikov. | |
| ZA | 19 |
| PROTI | 0 |

Sklep je bil sprejet.

|  |  |
| --- | --- |
| **K 7. točki:** | **Predlog Odloka o ravnanju z odpadki v občini Tržič – 2. obravnava** |

Uvodno obrazložitev je podala Jasna KAVČIČ – vodja Urada za okolje in prostor.

Vida RAZTRESEN je povedala, da se je Odbor za družbene dejavnosti seznanil z gradivom.

Nejc PERKO je rekel, da Odbor za okolje in prostor po opravljeni razpravi soglasno sprejel sklep, da naj Občinski svet predlog Odloka o ravnanju z odpadki v občini Tržič - 2. obravnava sprejme.

Marjan VETERNIK je v imenu Odbora za gospodarstvo in gospodarske javne službe poročal, da odpor podpira sprejem točke Predlog Odloka o ravnanju z odpadki v občini Tržič – 2. obravnava.

Dušan BODLAJ je v imenu Ekipe Boruta Sajovica vložil amandma in ga predstavil – amandma je priloga zapisniku.

Župan je odprl razpravo na amandma. Razpravljal je svetnik Marjan VETERNIK – ali bi bil videonadzor na vseh ekoloških otokih?

Drago ZADNIKAR je povedal, da je bil informacijski pooblaščenec jasen – videonadzor na ekoloških otokih ni dovoljen, zato je ta amandma nesprejemljiv in je proti sprejemu.

Anže PERČIČ je vprašal, če damo to v Odlok, ali bomo to izvajali ali bo to samo zato, če bomo kdaj potrebovali.

Pojasnil je Klemen SRNA – da se to potem sprejema s sklepom, kdaj in kam se postavi.

Drago ZADNIKAR: potem naj svetniška skupina popravi amandma – naj v obrazložitvi napiše, ali gre za varovanje otoka ali za nadzor količine odpadkov.

Teja NEMEC – zdi se ji prav, da se začne to preverjati, ker ljudje puščajo vse sorte. Podpira, da je potrebno narediti preskok v mentaliteti.

Župan je zaključil razpravo in dal na glasovanje amandma.

**PREDLOG SKLEPA A2-20-7-2021:**

**V 40. členu predloga Odloka se za devetim odstavkom doda nov deseti dostavek, ki se glasi: »(10) Zaradi varovanja premoženja in z namenom, da se prepreči škoda ali ugotovi nastanek škode, so objekti in naprave ekoloških otokov lahko opremljeni z video nadzornim sistemom v skladu s predpisi, ki urejajo varstvo osebnih podatkov. Z videonadzornim sistemom zbrani podatki so last Občine Tržič. Z njimi razpolaga skladno s predpisi, ki urejajo varstvo osebnih podatkov. Videonadzorni sistem, skladno z določili predpisov, ki urejajo varstvo osebnih podatkov, upravlja izvajalec zbiranja.«**

|  |  |
| --- | --- |
| Prisotnih je 20 svetnikov. | |
| ZA | 18 |
| PROTI | 1 |

Sklep je bil sprejet.

Župan je dal na glasovanje sklep.

**PREDLOG SKLEPA 383-20-7-2021:**

**Sprejme se predlog Odloka o ravnanju z odpadki v Občini Tržič – 2. obravnava.**

|  |  |
| --- | --- |
| Prisotnih je 19 svetnikov. | |
| ZA | 18 |
| PROTI | 0 |

Sklep je bil sprejet.

|  |  |
| --- | --- |
| **K 8. točki:** | **Predlog Odloka o spremembah in dopolnitvah Odloka o organizaciji in delovnem področju občinske uprave Občine Tržič** |

Uvodno obrazložitev je podal Klemen SRNA – v.d. direktorja občinske uprave Občine Tržič.

Vida RAZTRESEN je povedala, da se je Odbor za družbene dejavnosti seznanil s predlogom Odloka o spremembah in dopolnitvah Odloka o organizaciji in delovnem področju občinske uprave Občine Tržič in ga predlaga članom Občinskega sveta Občine Tržič v sprejem po skrajšanem postopku.

Marjan VETERNIK je v imenu Odbora za gospodarstvo in gospodarske javne službe poročal, da odbor podpira sprejem točke Predlog Odloka o spremembah in dopolnitvah Odloka o organizaciji in delovnem področju občinske uprave Občine Tržič – skrajšani postopek.

Župan je odprl razpravo.

Razpravljal ni nihče.

Župan je zaprl razpravo in dal na glasovanje sklepe.

**PREDLOG SKLEPA 384-20-8-2021:**

**Sprejemanje Odloka se izvede po skrajšanem postopku.**

|  |  |
| --- | --- |
| Prisotnih je 19 svetnikov. | |
| ZA | 18 |
| PROTI | 0 |

Sklep je bil sprejet.

**PREDLOG SKLEPA 385-20-8-2021:**

**Sprejme se Odlok o**  **spremembah in dopolnitvah Odloka o organizaciji in delovnem področju občinske uprave Občine Tržič** **– 1. obravnava.**

|  |  |
| --- | --- |
| Prisotnih je 15 svetnikov. | |
| ZA | 14 |
| PROTI | 0 |

Sklep je bil sprejet.

**PREDLOG SKLEPA 386-20-8-2021:**

**Sprejme se Odlok o**  **spremembah in dopolnitvah Odloka o organizaciji in delovnem področju občinske uprave Občine Tržič – 2. obravnava.**

|  |  |
| --- | --- |
| Prisotnih je 15 svetnikov. | |
| ZA | 14 |
| PROTI | 0 |

Sklep je bil sprejet.

|  |  |
| --- | --- |
| **K 9. točki:** | **Predlog Odloka o spremembah in dopolnitvah Odloka o proračunu Občine Tržič za leto 2021** |

Uvodno obrazložitev sta podala župan mag. Borut SAJOVIC in Marjeta MAČEK – vodja Urada za finance, javna naročila in digitalni razvoj.

Teja NEMEC je v imenu Komisije za proračun in zaključni račun poročala, da se je Komisija seznanila s predlogom Odloka o spremembah in dopolnitvah Odloka o proračunu Občine Tržič za leto 2021. Komisija predlog podpira ter Občinskemu svetu Občine Tržič predlaga njegovo potrditev.

Vida RAZTRESEN je povedala, da se je Odbor za družbene dejavnosti seznanil s predlogom Odloka o spremembah in dopolnitvah Odloka o proračunu Občine Tržič za leto 2021 in ga predlaga članom Občinskega sveta Občine Tržič v sprejem.

Marjan VETERNIK je v imenu Odbora za gospodarstvo in gospodarske javne službe poročal, da odbor podpira sprejem točke Predlog odloka o spremembah in dopolnitvah Odloka o proračunu Občine Tržič za leto 2021.

Nejc PERKO je poročal, da so člani odbora po razpravi soglasno sprejeli sklep, da naj Občinski svet predlog Odloka o spremembah in dopolnitvah Odloka o proračunu Občine Tržič za leto 2021 sprejme.

Župan je odprl razpravo.

Razpravljali ni nihče.

Župan je zaprl razpravo in dal na glasovanje.

**PREDLOG SKLEPA 387-20-9-2021:**

**Občinski svet Občine Tržič sprejme predlog Odloka o spremembah in dopolnitvah Odloka o proračunu Občine Tržič za leto 2021.**

|  |  |
| --- | --- |
| Prisotnih je 13 svetnikov. | |
| ZA | 11 |
| PROTI | 1 |

Sklep je bil sprejet.

**PREDLOG SKLEPA 388-20-9-2021:**

**Sprejme se dopolnitev načrta ravnanja z nepremičnim premoženjem Občine Tržič za leti 2021 in 2022 – 1. dopolnitev, kot določa priloga tega sklepa.**

|  |  |
| --- | --- |
| Prisotnih je 13 svetnikov. | |
| ZA | 12 |
| PROTI | 0 |

Sklep je bil sprejet.

|  |  |
| --- | --- |
| **K 10. točki:** | **Predlog Odloka o ureditvi javne službe zagotavljanja zavetišča za zapuščene živali na območju občine Tržič – prva obravnava** |

Uvodno obrazložitev sta podala Klemen SRNA – v.d. direktorja in Željko BABIĆ – višji svetovalec za investicije.

Vida RAZTRESEN je povedala, da se je Odbor za družbene dejavnosti seznanil z gradivom.

Marjan VETERNIK je poročal, da Odbor za gospodarstvo in gospodarske javne službe podpira sprejem točke Predlog Odloka o ureditvi javne službe zagotavljanja zavetišča za zapuščene živali na območju občine Tržič – prva obravnava.

Župan je odprl razpravo.

Razpravljali sta svetnici Teja NEMEC in Mojca ČADEŽ.

Rok za pripombe je do 31. 5. 2021.

Župan je zaprl razpravo in dal na glasovanje.

**PREDLOG SKLEPA 389-20-10-2021:**

**Sprejme se predlog Odloka o ureditvi javne službe zagotavljanja zavetišča za zapuščene živali na območju občine Tržič – prva obravnava.**

|  |  |
| --- | --- |
| Prisotnih je 19 svetnikov. | |
| ZA | 19 |
| PROTI | 0 |

Sklep je bil sprejet.

|  |  |
| --- | --- |
| **K 11. točki:** | **Predlog Odloka o enkratni denarni pomoči za novorojence v občini Tržič – prva obravnava** |

Uvodno obrazložitev je podal Klemen SRNA – v.d. direktorja občinske uprave.

Vida RAZTRESEN je povedala, da je Odbor za družbene dejavnosti sprejel dve stališči, in sicer:

- Odbor se je seznanil s predlogom Odloka o enkratni denarni pomoči za novorojence v Občini Tržič v prvi obravnavi in ga predlaga članom Občinskega sveta Občine Tržič v sprejem.

- Odbor predlaga članom Občinskega sveta, da sprejmejo sklep, s katerim se denarni prispevek za posameznega novorojenčka v Občini Tržič poviša iz 250,00 na 300,00 EUR.

Župan je odprl razpravo.

Razpravljala sta svetnika Dušan BODLAJ in Drago ZADNIKAR (3. člen, 1. odstavek - nerazumljiv). Pogoji so precej strogi? Upravni postopek, patronažna služba? Namesto pomoči lahko materialno v isti višini, to drži?

Klemen SRNA je odgovoril, da bodo s pripravljavkama gradiva proučili zadevo.

Župan je zaprl razpravo in dal na glasovanje.

**PREDLOG SKLEPA 390-20-11-2021:**

**Sprejme se predlog Odloka o enkratni denarni pomoči za novorojence v občini Tržič – prva obravnava.**

|  |  |
| --- | --- |
| Prisotnih je 19 svetnikov. | |
| ZA | 19 |
| PROTI | 0 |

Sklep je bil sprejet.

|  |  |
| --- | --- |
| **K 12. točki:** | **Sklep o spremembi sklepa o določitvi cen programov za predšolsko vzgojo v občini Tržič** |

Uvodno obrazložitev je podala ravnateljica Vrtca Tržič gospa Tatjana BLAŽI.

Vida RAZTRESEN je povedala, da se je Odbor za družbene dejavnosti seznanil s Sklepom o spremembi sklepa o določitvi cen programov za predšolsko vzgojo v občini Tržič in ga predlaga članom Občinskega sveta Občine Tržič v sprejem.

Marjan VETERNIK je poročal, da Odbor podpira sprejem točke Sklep o spremembi sklepa o določitvi cen programov za predšolsko vzgojo v občini Tržič.

Župan je odprl razpravo.

Razpravljal je svetnik Drago ZADNIKAR, odgovarjali so Klemen SRNA – v.d. direktorja, Tatjana BLAŽI – ravnateljica Vrtca Tržič in Metka KOČAR – računovodkinja Vrtca Tržič.

Sklenili so, da bo Vrtec v bodoče 1x letno poročal Občinskemu svetu.

Župan je zaprl razpravo in dal na glasovanje.

**PREDLOG SKLEPA 391-20-12-2021:**

**Sprejme se Sklep o spremembi Sklepa o določitvi cen programov za predšolsko vzgojo v občini Tržič.**

|  |  |
| --- | --- |
| Prisotnih je 19 svetnikov. | |
| ZA | 19 |
| PROTI | 0 |

Sklep je bil sprejet.

Seja Občinskega sveta je bila končana ob 20:11.

|  |  |
| --- | --- |
| Zapisala | **mag. Borut SAJOVIC** |
| Mateja Nosan | **župan** |

Priloge:

* Amandma skupine svetnikov k 40. členu predloga Odloka o ravnanju z odpadki v Občini Tržič – 2. obravnava
* Amandma skupine svetnikov k 21. členu predloga Odloka o cestno prometni ureditvi v občini Tržič – 2. obravnava